"Setswana Puo ya Gae (HL)/P2 11 DBE/Ngwanaitseele 2020 SC/NSC KAROLO YA B: PADI/DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – Kabelo Kgatea Ditiragalo tsa tshotlo le kgatelelo, e ka ne e le ya bana, ditsala, basadi le bathapiwa tse re itemogelang tsona mo pading ya Leba Seipone, di na le ditlamorago tse di sa jeseng diwelang mo matshelong a batswasetlhabelo, le fa mo mabakeng mangwe, di ba ungwela. Tshegetsa tlhagiso e ka ditiragalo go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A Motšhotšhisi a mmotsa leina la mongwagwe. A mmolelela fa e ne e le Jankie Smook lefatlha la ga Jan Smook. E rile fa a rialo, ga utlwala go bokolela ga monna kwa morago. Kgotla yotlhe ya retologa. Ya nna gona Motswagauteng a bonang fa Janie a le teng. Janie o ne a dutse mo diropeng tsa monna yo o gwetlhang yoo. E rile fa motšhotšhisi a 5 botsa Gokatweng gore a o itse monna yo o bokolelang, a dumela fa a mo itse le fa leina la gagwe e le Jan Smook mogolowe Jankie Smook. A tlhalosa fa Jan le Jankie e ne e le mawelana. 'A o ka bolelela lekgotla le gore ke eng fa o ne o tshaba go boela kwa o neng o dira gona le ngwana wa gago?' 10 Potso e, a e araba ka gore o ne a tshaba go tlisa tlhakatlhakano mo botshelong jwa ga Jankie le mosadi wa gagwe, gonne ena le Jankie ba ne ba ratana mo sephiring. A simolola go putsa keledi. A bolelela lekgotla fa Jankie e le ena a simolotseng ka go mo kopa go tla go mo sidila ka gale fa mosadi wa gagwe a se teng. Go tswa foo ba tlhakanele lepai mmogo. E re fa ba fetsa a fiwe magegeba. 15 Kwalololo e ileditswe Phetla"